טורקי יונייטד

מועדון הכדורגל טורקי יונייטד (אנגלית: Torquay United F.C) היא קבוצת כדורגל אנגלית מעיירת החוף טורקי שבחבל דבון. מאפיינים בסיום עונת 2008/2009 העפילה הקבוצה לפוטבול ליג 2, שהיא הליגה הרביעית בחשיבותה במבנה ליגות הכדורגל באנגליה, לאחר שגברה 2 - 0 על קיימברידג' יונייטד ב-17 במאי 2009. העפלה זו הייתה חזרה לליגת כדורגל מקצוענית לאחר היעדרות של שנתיים, שלפניהן שיחקה הקבוצה ברמות המקצועניות במשך שמונים שנים. בסיום עונת 2013-14 נפרדה הקבוצה מהפוטבול ליג אחרי 5 שנים ונשרה חזרה לנשיונל ליג, ליגת הכדורגל החמישית באנגליה. בסיום עונת 2017/2018 הקבוצה ירדה לראשונה בתולדותיה לליגה האנגלית השישית- נשיונל ליג דרום. בסיום עונת 2018/2019 חזרה טורקי לליגה החמישית לאחר שסיימה ראשונה בליגה השישית. במהלך רוב עונת 2020/21 טורקי הובילה בביטחה את הנשיונל ליג, אך בחודשיים האחרונים של העונה החלה בהידרדרות מקצועית שגרם לה לאבד יתרון דו ספרתי מבטיח מהמקום השני, ובעקבות זאת בהמשך גם פספסה את העלייה לפוטבול ליג 2. בסיום עונת 2022/23 ירדה טורקי לנשיונל ליג דרום.[1] בשנים 2024-2025 טורקי הייתה במצב של פשיטת רגל, וכתוצאה מכך סיימה במקום ה 18 בליגה השישית בשנת 2024, המיקום הכי נמוך שלהם מאז 1927.[2] יריבותיה המסורתיות של טורקי יונייטד הן הקבוצות הדבוניות פלימות' ארגייל ואקסטר סיטי. עם זאת, המשחקים בין טורקי לפליימות' נדירים יחסית כיוון שהאחרונה משחקת בדרך כלל בליגה יותר בכירה מאשר טורקי. צבעי הקבוצה הם צהוב, כחול ולבן. קישורים חיצוניים אתר האינטרנט הרשמי של טורקי יונייטד טורקי יונייטד, ברשת החברתית פייסבוק טורקי יונייטד, ברשת החברתית X (טוויטר) טורקי יונייטד, ברשת החברתית אינסטגרם טורקי יונייטד, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu